Lav et referat af nedenstående tekst:

Tekst:
- Jeg kan godt forstå, I spørger. Sådan lyder det umiddelbare svar fra administrerende direktør i Fårup Sommerland, Niels Jørgen Jensen, da TV2 Nord ringer med en undren fra en bekymret gæst, der i sidste uge besøgte forlystelsesparken og kiggede nærmere på den snurrende rutsjebane. "Jeg har obseveret, at der er en stolpe ved Flagermusen, som står og svajer meget, når vognen kører henover," skriver Jette Rasmussen fra Bjerringbro, der var en tur i Fårup i sidste uge, til TV2 Nord. "Hele konstruktion giver sig hen til det andet hjørne. Jeg har skrevet til fårup og men de har ikke svaret på min bekymring. Stolpen står og svajer helt nede ved jorden også. De andre stolper er meget stabile." Se Jettes video her: Det er ikke første gang, Niels Jørgen Jensen får spørgsmål om rutsjebanen, der " fra 13 meters højde farer rundt i bratte sving og ned ad stejle bakker i en vogn, der bare snurrer og snurrer og snurrer rundt om sig selv. " - Der er indimellem gæster, der spørger om det samme. Jeg kan se, at gæstens video er taget fra hjørnet af forlystelsen. Der er også andre steder, hvor man kan se det, siger Niels Jørgen Jensen og understreger: - Det er den måde, rutsjebanen arbejder på, så det er helt normalt. Men jeg kan godt forstå man lige kigger en ekstra gang, når man ser det. Vinger giver sig også Direktøren sammenligner det med synet, der møder én, når man letter eller lander i et fly. - Vingerne giver sig og svajer. Hvis de var fuldstændig stive, ville de knække. Det samme gælder Flagermusen, hvor konstruktionen skal kunne give efter for at holde til belastningen af vognenes bevægelser og rotation. Det er den simple forklaring, siger han. Forlystelsesparken laver hver dag morgentjek på alle parkens forlystelser, og alle regler og kontroller overholdes efter bogen, slår Niels Jørgen Jensen fast. Udover det, så sender parken altid en tekniker fra stedet ud til et ekstra tjek med egne øjne, hvis de får henvendelser om forlystelserne - bare for en sikkerheds skyld. Niels Jørgen Jensen har sikret sig, at Jette Rasmussen har fået svar på sin henvendelse om rutsjebane.

Referat:
I over 20 år har Flagermusen budt på skrig og skrål i Fårup - men en gæst kan ikke forstå, hvorfor stålkonstruktionen bevæger sig så voldsomt.